Uudised - Viru Haigla\nPolikliinik ja tasuliste teenuste hinnakiri\nAbiks lahkunu lähedastele\nKontaktid ja tagaside\nViru Haiglas võtab vastu psühholoog\nMarch 22, 2019 Uncategorized @etMartLeave a comment\nViru Haiglas võtab vastu psühholoog Marge Arusoo.\nVastuvõtu aja saab broneerida polikliiniku registratuuris numbril 32 58 810\nViru Haigla AS alustab Tapal programmiga Kainem ja tervem Eesti\nJuly 4, 2018 Uncategorized @etMartLeave a comment\nKuupäevast 29.06.2018 pakub Viru Haigla AS Tapal alkoholitarvitamise häire ravi teenust, olles sellega esimene sarnase teenuse pakkuja Lääne-Virumaal. Vastuvõtud toimuvad uues Tapa Tervisekeskuses aadressil Valgejõe tn 14/2, Tapa linn.\nProgrammi Kainem ja tervem Eesti raames alkoholitarvitamise häire ravi osutamise leping on sõlmitud Viru Haigla AS ja Tervise Arengu Instituudi vahel. Tervise Arengu Instituudi tegevusi alkoholist tulenevate kahjude vähendamiseks rahastab Euroopa Liit Euroopa Sotsiaalfondi vahenditest.\nAlkoholi liigtarvitamine on Eestis üks suurimaid majandus- ja haiguskoormust põhjustavaid terviseriske, puudutades sotsiaalsete mõjude kaudu väga laialdast osa elanikkonnast.\n„Kui veebruarikuus Tapal uut tervisekeskust avasime, lubasin selle maja täita piirkonna inimestele vajalike teenustega. Lisaks arvukatele muudele juba pakutavatele teenustele, on mul siiralt hea meel Kainem ja tervem Eesti programmi käivitumise üle Tapal. Alkoholi liigtarvitamine on Eestis suur probleem ja ka Lääne-Virumaa ei ole selles vallas kahjuks erandiks. Olles esimene sellise kompleksse teenuse pakkuja meie piirkonnas, loodame Lääne-Virumaa inimestele selle nii keerulise probleemi leevendamisel abiks olla,“ kommenteerib Viru Haigla juhatuse esimees Meelis Kukk teemat.\nMay 11, 2018 Uncategorized @etMartLeave a comment\nTule Tapale HOOLDUSTÖÖTAJAKS\nMay 10, 2018 Uncategorized @etMartLeave a comment\nViru Haigla AS avab juunikuus eakatele täiendavad hoolduskohad ning sellega seoses ootame oma tiimiga liituma uusi inimesi.\nKui oled empaatiline ja tunned soovi eakate eest hoolitseda, võta meiega julgesti ühendust.\nTööd on pakkuda nii osalise, kui ka täiskoormusega töötamiseks.\nCV saata info@viruhaigla.ee\nLisainfo: +372 32 58 803\nViru Haiglaga tutvu lähemalt www.viruhaigla.ee\nMarch 6, 2018 Uncategorized @etMartLeave a comment\nUues tervisekeskuses võtab vastu toitumisnõustaja. Avamise puhul kehtivad soodushinnad:\nesmane visiit – 25 eurot,\nkorduv visiit – 20 eurot.\nToitumisnõustaja vastuvõtt 27.03 ajavahemikus 10:00-16:00. Muud ajad kokkuleppel.\nKonsultatsiooni aja palume registreerida meie registratuuri telefonil 325 88 10.\nViru Haigla AS tähistas Tapa uue tervisekeskuse avamist perepäevaga\nFebruary 26, 2018 Uncategorized @etMartLeave a comment\nViru Haigla AS avas 15.02 Tapal moodsa tervisekeskuse ja tähistas seda kõigile huvilistele avatud perepäevaga. Et ka järgmised 100 aastat elaks Eestis terved inimesed.\nProjekt on osaliselt kaasrahastatud Euroopa Regionaalarengu Fondist ning Tapa linn üks esimesi omavalitsusi, kus kaasaegne tervisekeskus avatakse.\n„Keskuse tegevuse eesmärgiks on tagada esmatasandi tervishoiuteenuste kättesaadavus ja mitmekülgsus tervisekeskuse teeninduspiirkonnas, parandada teenustele juurdepääsu, vähendada seeläbi tervisealast ebavõrdsust ning edendada sotsiaalset kaasatust. Kõik piirkonnas pakutavad eriliigilised esmatasandi tervishoiuteenused koondatakse ühtsele taristule, luues maksimaalsed eeldused nende omavahelise sünergia taseme oluliseks tõusuks,“ võttis Viru Haigla tegevjuht Meelis Kukk tehtu kokku.\nPerepäeval harisid kohaletulnuid erinevate töötubadega Eesti Töötukassa, Sotsiaalkindlustusamet, Eesti Abi- ja Teraapiakoerte Ühing. Konsultatsioone pakkusid toitumisnõustaja ja kiropraktik. Väga populaarne oli Tapa Kultuurikoja organiseeritud tantsu- ja lauluprogramm, mis tõi uue tervisekeskuse fuajee rahvast pilgeni täis.\nViru Haigla AS on Tapa Haigla AS õigusjärglane, kelle jaoks on viimased aastad olnud kiire laienemise ja arengu aeg, tuues Eesti tervishoiuteenuste maastikule uue ja põneva tegija.\nTapa uue tervisekeskuse avamine ja tähistamine perepäevaga\nFebruary 14, 2018 Uncategorized @etMartLeave a comment\nEesti Vabariigi 100. sünnipäeva kuul avab Viru Haigla AS Tapal moodsa tervisekeskuse ja tähistab seda kõigile huvilistele avatud perepäevaga. Et ka järgmised 100 aastat elaks Eestis terved inimesed.\nNii vanad kui noored saavad tutvuda uue majaga, seal pakutavate teenustega, samuti on meil selleks päevaks kokku pandud eraldi peoprogramm. Suur rõhk on lastel ja noortel. Näeme, et meie majal saab tulevikus olema suur roll inimeste tervisekäitumise positiivses suunas mõjutamisel. Selleks peame vajalikuks julgustada lapsi ja noori juba varajases eas oma tervisekäitumise kujundamisel kaasa lööma. Meie eesmärgiks on teadlikud ja terved eestimaalased. Seda nii täna kui tulevikus.\nKiropraktiku tasuta seansid\nInteraktiivne viktoriin nii eesti kui vene keeles mobiiltelefonidega\nTöötoad ja infoseminarid:\nkäsitöö – viltimine;\nmeelelahutusliku poole korraldab Tapa Kultuurikoda laulu- ja tantsulastega;\nLähemalt saab tutvuda kiirabiautoga\nViru Haiglas võtab vastu kiropraktik Kersti Kukk\nOctober 16, 2017 Uncategorized @etMartLeave a comment\nVastuvõtu aja saab broneerida polikliiniku registratuuris.\nSõna kiropraktika tuleb kreekakeelsetest sõnadest chiro ja praktikos, mis üldistavas tõlkes tähendab „tehtud kätega“. Kiropraktika alguseks loetakse aastat 1895, kui USA arst Daniel David Palmer teostas esimese selgroo manipulatsiooni, mille tulemusena taastus patsiendi kuulmine. Paar aastat pärast seda avas doktor esimese kiropraktika kooli. Tänu Daniel David Palmeri poja tööle on kiropraktika praegu USAs seadustatud kui arstiteadus. Euroopasse jõudis kiropraktika alles 40 aastat tagasi.\nKiropraktik võib sind aidata, kui sul on seljavalud, kaelavalud, peavalud, lihaspinged, probleemid diskidega jne. Samuti saab kiropraktikult nõu ja abi rühiprobleemidega, sundliigutustest- ja asenditest tulenevate probleemidega seoses ja spordivigastuste puhul. Seljaprobleemid on tänapäeval ülimalt levinud ning selle peamiseks põhjuseks peetakse liigset istumist ja väheliikuvat elustiili. Seljavalu kimbutab mingil eluperioodil lausa nelja viiest inimesest ning just seljavaludega seonduv temaatika ongi peamine põhjus, miks kiropraktiku poole pöördutakse.\nVisiit kiropraktiku juurde algab põhjalikust vestlusest, mille käigus selgub diagnoos. Seejärel asutakse vastavate protseduuride juurde. Enamasti on need valutud ning kuigi rahvasuus on laialt levinud legend kiropraktikutest kui nö kondiväänajatest, siis päris nii see pole. Kiropraktikult saab ka praktilisi juhiseid ja harjutusi, kuidas edaspidi probleeme vältida. Kui mitut kiropraktiku visiiti läheb vaja, et probleemidest vabaks saada, sõltub diagnoosist – mõnikord saab hakkama ka vaid ühe visiidiga.\nViru Haigla avas Tapal eakate päevakeskuse\nOctober 5, 2017 Uncategorized @etMartLeave a comment\nViru Haigla avas kolmapäeval koostöös Tapa vallavalitsusega eakate päevakeskuse, kus hakatakse pakkuma dementsuse sündroomiga eakatele ja mäluhäiretega inimestele päevahoiuteenust.\nPäevahoiuteenuse pakkumisel lähtume sotsiaalhoolekande põhimõtetest, teatas haigla esindaja. Päevahoiuteenuse eesmärk on säilitada ja toetada eaka toimetulekut, anda päevale kindel struktuur ning vajadusel nõustada ja toetada pereliikmeid. “Tänases olukorras, kus rahvastik vananeb ja väheneb, on vaja lahendusi, mis kergendaks lähedaste hoolduskoormust. Tapa valla algatatud päevakeskuse teenus annab pereliikmele võimaluse lähedase hooldamise kõrvalt ka tööl käia,” ütles Viru Haigla juhatuse esimees Meelis Kukk pressiteate vahendusel.\nKeskus asub Viru Haigla ruumides aadressil Valgejõe 14 teisel korrusel ja on avatud tööpäeviti kell 7–19. Igapäevaselt viiakse päevakeskuse tegevusjuhendajaga läbi mitmeid arendavaid tegevusi, sealhulgas mälutreeninguid, peenmotoorseid tegevusi jne.\nTegevuste intensiivsus ja planeerimine lähtuvad eelkõige eaka suutlikkusest ning toimetulekust individuaalselt, arvestades sealjuures eaka ja lähedaste soove.\nAutor: Marianne Loorents, Virumaa Teataja\nMay 9, 2017 Uncategorized @etKristoLeave a comment\nViru Haigla AS annab teada, et Tapa haiglakorpuses osutatakse nii ambulatoorseid kui ka statsionaarseid tervishoiuteenuseid.\nÕendusabi osakonnas osutatakse tervishoiuteenuseid Eesti Haigekassa lepingu alusel. Vajalik eriarsti või perearsti saatekiri.\nKüsimuste korral aitab selgust saada meditsiiniteenuste arendusjuht Lenne Rätsep, e-mail: lenne@viruhaigla.ee\nTapa Haigla uudised\nViimaseid uudiseid meie tegevustest ja uuendustest.\nmeditsiiniteenuste arendusjuht perearstikeskus tapahaigla tervisekontroll viru haigla\nValgejõe 14, Tapa linn, Eesti\n+372 325 8800\n© 2015 Tapa Haigla


Lastele ja õpilastele - JRTC\nVaba aeg ja meelelahutus /\nJelgava, Dobeles šoseja 7, Jelgava\nAtraktsioonide keskuse „Martas zeme“\nLaste meelelahutus- ja atraktsioonide keskuse „Martas zeme“ (Martamaa) spordiklubi Fitland pakub võimalust jätta 4-12aastased lapsed järelevalve alla mängutuppa. Loe edasi\nJelgava, Pulkveža Brieža iela 4\nLaste lõbustuspark „Bossiks“\nLaste kasutuses on avarad ruumid takistuslabürindiga kahel korrusel, täispuhutava lossi, pallimere, ronimisseina, batuutide, liumägede, mängusimulaatorite ja paljude muude huvitavate ja kaasahaaravate atraktsioonidega. Loe edasi\nJelgava, Lediņu ceļš 1, "Lediņi"\nLaste ja noorte laagripaik „Lediņi”\nJelgava Laste ja Noortekeskuse „Junda“ püsilaager „Lediņi“ asub Jelgava ääres, ilusas ja rahulikus – männimetsaga ümbritsetud kohas. Laagri territoorium on kohandatud lastele huvitavaks, entusiastlikuks, aktiivseks ja kognitiivseks vaba-aja veetmiseks. Loe edasi\nJelgava maakond, Jaunsvirlaukas pag., Viesu līči\nVabaõhulõbustuspark "Viesu Līči"\nVabaõhu lastemänguväljak: kiiged, karussellid, minigolf, traktorrong „Bruģa bānītis“ velohopter, liumägi, laste vaateratas, osavusrajad jne. Võimalus maitsvalt süüa kohvikus „Zemnieka cienasts“. Loe edasi


Maksekäsumenetlus ja E-toimik | Justiitsministeerium\nAvaleht Eesmärgid, tegevused Maksekäsumenetlus ja E-toimik\nMaksekäsu kiirmenetlus on võla või elatise kättesaamiseks mõeldud lihtsustatud menetlus. See on hagimenetlusest kiirem, lihtsam ja odavam. Maksekäsu kiirmenetluse avaldust saab esitada kohtule üksnes elektrooniliselt portaalis E-toimik või infosüsteemide andmevahetuskihi X-tee kaudu. Maksekäsu kiirmenetluse avaldusi menetleb Pärnu maakohtu Haapsalu kohtumajas asuv maksekäsuosakond. Maksekäsuosakonna telefon on 472 0030 ja menetlusposti aadress maksekask@kohus.ee. Maksekäsu kiirmenetluse kohta saab rohkem infot kohtute veebilehelt ja õigusabiportaalist Jurist Aitab.\nMis on E-toimik?\nE-toimik on digitaalne infosüsteem, mis pakub võimalust algatada maksekäsu kiirmenetlust ehk alustada kohtumenetlust koduarvutis. Näiteks võib üksikvanem taotleda ilma kohtumajja sõitmata lapsele elatist. See aga tähendab, et menetluse alustamiseks kulub kõige rohkem kümme-viisteist minutit, selmet sõita kohtumajja ning oodata seal järjekorras.\nE-toimikus on võimalik näha endaga seotud kriminaal- ja väärteomenetluste ning tsiviil- ja halduskohtumenetluste üldinfot. Nii koondab E-toimik kogu õiguskaitseasutuste menetlusinfot, tagades kriminaal-, tsiviil-, haldus- ja väärteomenetluse osalistele, sealhulgas kodanikele, operatiivse ülevaate menetluse etappidest, toimingutest ja otsustest: kodanik logib end isikutunnistusega (ID-kaardiga) E-toimikusse (sarnaselt X-tee päringute portaaliga) ning näeb kohe, kas tema vastu on alustatud mõnd menetlust (kohtumenetlus, parkimistrahv jne).\nVastuväide maksekäsu kiirmenetluses (212.48 KB)\nVastuväide lapse elatisnõudele maksekäsu kiirmenetluses (231.43 KB)\nVõlgniku andmete loetelu sissetuleku, vara ja majandusliku seisundi kohta (93.11 KB)\nVastuväite ja võlgniku andmete loetelu võib kohtule esitada kas paberil või digitaalallkirjastatud e-kirjaga.\nVastuväide maksekäsu kiirmenetluse avaldusele tuleb esitada Pärnu maakohtu Haapsalu kohtumajas asuvale maksekäsuosakonnale. Maksekäsuosakonna menetlusposti aadress maksekask@kohus.ee.\nViimati uuendatud: 7. August 2020


Bakterid raseduse ajal | Rasedus ja sünnitus | Arsti nõuanded | Küsi nõu Eesti tipparstidelt! - Kliinik.ee\n3 563 nõuannet\n2 376 nõuannet\n22.05. abortion pills In Manama, ... 22.05. abortion pills In ABU DHABI ... 22.05. abortion pills In DUBAI (⚝) ... 22.05. abortion pills In SAUDI ARABIA ... 22.05. abortion pills In SAUDI ARABIA ... Loe foorumeid\nRiigid on hakanud uute Covid-19 juhtumite tõttu taas eriolukorra reegleid kehtestama Teadlased tuvastasid antikeha, mis tõrjub 100 protsenti koroonaviiruse osakestest Ebatavalised sümptomid võivad lastel viidata koroonaviirusega seotud eluohtlikule sündroomile Tartu Ülikooli koroonaviiruse uuringu käigus selgitatakse välja piirangute leevendamise mõju\nNeed olid eestimaalaste peamised surmapõhjused möödunud aastal Teadlased leidsid, et Covid-19 põhjustab muutuseid platsentas Võitlus koroonaviirusega toimis ka gripi vastu Haigekassa hüvitab uusi soodusravimeid Teadlaste hinnangul remdesiviir üksi koroonaviirusega patsiente ei aita Psühhiaater selgitab, mis võib viidata dementsusele ja kuidas korraldada elu pärast diagnoosi Teadlased: D-vitamiin koroonaviirust ei enneta, kuid on organismile sellegipoolest vajalik Lady Gaga tunnistab: suitsetasin päevas 40 sigaretti, mahajätmine oli tõeline piin\nBakterid raseduse ajal 03.07.10 / Rasedus ja sünnitus\nTere. Alustan natuke endast : vanust 22 ja eelenavlt on olnud 2 katkemist, esimene mai 2009 3-4 nädal ja teine august 2009 9.nädal. Käsil on nüüd 3 rasedus, mis peaks olema umbes 17 nädalal hetkel. Probleem on aga sellel, et uriinikülvist leiti 2 bakterit: enterokokk (enterococcus faecalis) ja e.coli bakter. Nende raviks kirjutati välja Augmentin antibiootikumid 7 päeva 2xpäevas. Uut analüüsi andes selgus, et pole need bakterid kuskile kadunud ja nüüd peaks siis uuesti mingit rohtu kirjutama, aga enda arst on hetkel puhkusel. Mind paneb muretsema see,et ma ei tea kuidas need bakterid mõjutavad loodet? Kas võib olla,et rasedus ka sellises suuruses katkeb (endal kaebusi pole selle rasedusega olnud, kuid eelnevalt on olnud mitu põiepõletikku ja seepärast tehti ka see külv)? Ükski arst ei suuda mulle korralikult selgitada, mida need bakterid võivad teha ja kas ma peaksin muretsema või on see tavaline nähtus rasedatel? Olen kuulnud, et need bakterid alluvad raskesti ravile,mis siis saab kui ei saagi neid kuidagi raseduse jooksul välja ravitud? Kas võib lootel tekkida mõni haigus/puudulikkus vms? Ühesõnaga tahaks põhjalikku infot nende bakterite kohta,sest muud analüüsid on korras olnud ja see on ainus,mis muretsema paneb kuna ei tea nendest suurt midagi. Loodan, et saate anda põhjaliku vastuse. Ette tänades.\nRaseduse ajal tuleks ravida kõik avastatud patogeenid, sest raseduse ajal on immuunsus langenud ja organism ise ei tule patoloogiliste bakteritega toime.\nKorduva positiivse külvi puhul tuleb KINDLASTI lasta laboril määrata tundlikkus antibiootikumidele ja kasutada raviks vaid neid, millel on kindel toime patogeenidele lisaks rasedatele lubatuid.\nPatogeenid võivad põhjustada emaka-, lootevee-, lootekestade-, platsenta- põletikke, mille tõttu võib rasedus katkeda või toimuda enneaegne sünnitus. Ohtlikud on patogeensed bakterid ka lootele erinevate infektsioonide põhjustajatena.\n-tarvitada rohkelt vedelikku: vett, morssi, lahjendatud mahla jm.\n-tarvitada apteegi käsimüügist põie- ja neeruteed;\n-nõustuge Triple Testi ja loote anatoomia uuringuga;\n-soovitav on pöörduda raseduskriisi nõustajale, kuna tegemist on TSA-tüsistunud sünnitusabi anamneesiga eelnevate iseeneslike heidendite tõttu;\n-on mitmeid juhtumeid, kui rasedatel osutub vajalikuks ravi n. Nitrofurantoiiniga madalas annuses kuni raseduse lõpuni.\nKuna ka rasedatel esineb rida haigusi: bakteriaalsed põletikud, kopsupõletikud, bronhiidid, neerupõletikud, pimesoole ägedad põletikud jpm., siis vajavad rasedad lubatud antibakteriaalset ja kirurgilist ravi.\nG.Litter, www.naistearst.ee, hetkel puhkuselt Maarjamäelt\nTere, minul on mure seoses sellega, et ma olen rase, aga algasid päevad. Rasedust arvan, et on 4 nädal\n18.05 oli veretest hcg 129\n20.05 oli test 266.\nKuna tõuseb kas siis on lootust, ...\nRaseduse esimene tunnus on menstruatsiooni peetumine(ärajäämine) ja tähtsaim daatum on viimase menstruatsiooni 1. päev, see kirjutage ...\nMäärimine raseduse alguses..\nOlen esimest korda rase ja ei tea mida teha.\nNimelt algas eile kerge helepruun voolus ja täna tuli isegi üks imeväike punane veretükk.(Tegelikult oli ka enne rasedust pidevaid määrimisi ...\nKõigil, kes on esmakordselt rasedad, on palju uusi tundeid ja palju küsimusi. Määrimist esineb sageli, eriti neil, kellel on ...\nOlen üritanud alates juulist jääda rasedaks. Esimese heleda triibu sain 01.05, tegin ka teise testi 04.05 siis samuti hele triip (hommikune uriin). Perearst tegi analüüsi hcg näit 150. Viimane ...\nTähtsaim daatum raseduse vanuse määramiseks on kokkuleppeliselt kogu maailmas viimase menstruatsiooni 1. päev. Küll aga pikemate ...\nKeelatud ravimid raseduse alguses.\nTere! Olen sain rõõmsa uudise, et olen 7ndat nädalat rase. Mul on olnud juba mitmeid aastaid krooniline põiepõletik, mida olen püüdnud leevendada erinevate loodusravi rohtudega kui ka antibiootikumidega. ...\nTere , loomulikult oleks parem, kui e poleks neid preparaate võtnud, kuid siiski see ravi oli lühiajaline ja seega pole see raseduse katkestamise põhjus. Soovitan minna rasesusega arvele ja läbima kõik ...\nTere. Olen natuke segaduses. 21. Aprillil oleks pidanud päevad hakkama, aga ei hakanud. 24.aprillil tegin rasedustesti, see oli positiivne. Aga teine triip oli natuke hele. 25. Aprillil tegin ühe testi ...\nTere, Kui rasedusetest positiivne , siis ikka rasedus peab olema. Küsimus on kas hilineneud menstruatsioon on ainult määriv või on tavapärane. Võimalus on, et rasedus jätkub ja lihtsalt natuke määrib ...\nSünnitamine pärast keisrilõiget\nTere, lugupeetud Ülle Kadastik!\nSünnitasin oma esimese lapse veebruaris 2019. aastal erakorralise keisrilõike teel, seega soovin teada, kas ma võin 2020. aasta augustikuus mõelda teise lapse ...\nTere, arvestades tänapäeva õmblusmaterjale, siis ei pea pikalt ootama ,et uuesti rasestuda. Seega teie valik aja osas on igati mõistlik. Tegelikult kui rasestumine toimuks alla aasta eelmisest keisrilõikusest ...\nKahesarveline emakas ja raseduse peetumine\nMinu esimene rasedus peetus 6.nädalal. Teada sain siis kui pidi olema 10.nädalat.\nTehti puhastus tabletiga 20.ndal aprillil.\nKas raseduse peetumise põhjuseks võib olla minu kahesarveline ...\nTere, raseduse peetumisel on väga palju põhjuseid..Kahesarveline emakas võib olla kaudne põhjus, aga siiski enam on geneetilised või infektsiooniga seotud põhjused. Uuesti võite proovida 3 kuu möödudes. ...\nAntud hetkel olen ma rase circa 3 nädalat. 16.04 sai tehtud 2x rasedustesti mis olid positiivsed ja 17.04 oli tehtud veretest kus hcg tase oli 35. Sellel perioodil oli mul 2 vahekorda: ...\nTere, väga raske öelda ja seda ei saagi kindlalt väita,kuna vahekorrad olnud üsna lähestikku. Võimalik ,et pigem olete rasestunud 1.04 . Veelkord seda ei saa enne öelda, kui olete rasedust tuvastanud ...\nTere.Olen 28 a 2 lapse ema.Mure on rumala teo tagajärg.Võtsin beebipilleebaregulaarselt,kord unustasin siis võtsi kaks korraga.Et päevi ei hakkaks võtsin teise karbi jutti,samas lõpetasin varem kui ette ...\nTegemist on menstruaaltsükli häirega, mis on põhjustatud antibeebipillide korrapäratust tarvitamisest, mis ei ole teile ohtlik. ...\nKuidas mõjutab sõrmele tehtud röntgen algstaadiumis olevale võimalikule rasedusele - ajal, mil veel ei ole kindel raseduses?\nKas pärast röntgeni tegemist on soovituslik aeg, kui ...\nMuretsemiseks põhjust ei ole. Kaasajal on digitaalne röntgen olematu kiirgusdoosiga.\nKa rasedatel esineb vajadusi muude ...


Videolugu: pardakaamera salvestised näitavad, kuidas kiirabile ja politseile liikluses ette keeratakse - Eesti - Postimees: Värsked uudised Eestist ja välismaalt\nVideolugu: pardakaamera salvestised näitavad, kuidas kiirabile ja politseile liikluses ette keeratakse\nViimasel aastal on terava teemana üles kerkinud operatiivsõitude ohutus. Postimees tegi kaasa ühe sõidu kiirabiautos, et näha, milline on olukord liikluses alarmsõidu ajal tegelikult.\nTeisipäeva õhtul kella 17 paiku mööda lumist Mustamäed sireenide ja vilkurite saatel sõites võib veenduda, et reeglina liiklejad annavad kiirabiautole teed ja püüavad teha oma parima, et kiiresti liikuvale operatiivsõidukile mitte jalgu jääda.\nTallinna kiirabi välijuht Kaido Voogla ja kiirabiautojuht Kristo Kütt tõdevad, et pigem tekitavad ohtu olukorrad, kus liiklejad operatiivsõidukit lihtsalt ei märka ega tea, kuidas peaks kiiresti läheneva operatiivsõiduki korral käituma.\nVali muusika sõiduautos, kõrvaklappidega jalakäijad, kevadine ere päike, halb nähtavus südalinnas majade vahel, valearvestus operatiivsõiduki kiiruse või kolonnis liikuvate alarmsõidukite kohta – need on tüüpilised asjaolud, miks operatiivsõidukit ei märgata.\nViiendat aastat kiirabiautojuhina töötav Kristo Kütt nendib Mustamäel sõites, et töö ei ole kerge. Alarmsõidu ajal peab tähelepanu täielikult fokusseeritud olema, teiste liiklejate liikumisi peab ette nägema. «Silmad peavad olema igal pool,» lausub Kütt sõidu ajal.\n«50/50 – ikka päris paljud on roolis telefonid näpus ja omas elemendis, ei näe, ei kuule. Praegu on veel hämar ka, vilkureid on üldiselt pimedas paremini näha kui päeval ja päikesevalguses.»\nKiirabiautojuhi sõidustiil, kiirus ja muu sõltub Küti sõnul paljuski patsiendist. «Sõltub, kui raskes seisus patsient antud hetkel taga on,» räägib autojuht ja jätkab: «Eks täna on kiirus vastav ka ilmastikuoludele ja tipptunnile. Ilusa ilma ja tühjade tänavatega ning raske patsiendi korral on kiirused siin ikka teised.»\nSee, kas alarmsõidukile antakse teed, võib Küti sõnul olla päeviti väga erinev. «50/50 – ikka päris paljud on roolis telefonid näpus ja omas elemendis, ei näe, ei kuule. Praegu on veel hämar ka, vilkureid on üldiselt pimedas paremini näha kui päeval ja päikesevalguses,» lausub Kütt roolis.\nKütt meenutab, et kõige pikem sõit on tal Tallinna kiirabis olnud Pärnu kiirabile poolele teele vastu minna. «Mis siin ikka karta, pead olema endas kindel ja kõik tervelt kohale toimetama. Üldiselt me ei aja seda kiirust taga, vaid ohutust,» lisab mees. Ühtegi liiklusõnnetusse pole tema kiirabiautojuhina sattunud.\nTallinna kiirabil jääb väljakutsete arv ööpäevas keskmiselt 240–300 vahele. «Halb päev on see, kui meil on üle 300 väljakutse ööpäevas, hea päev on, kui sõitude arv jääb 220-250 kanti,» ütleb Tallinna kiirabi välijuht Kaido Voogla. Tallinna kiirabil tuleb aastas ette 5-7 liiklusõnnetust, mis juhtuvad alarmsõidu ajal.\nVäljakutsete prioriteete on kiirabis neli: alfa, bravo, charlie ja delta. Alfa ja bravo on kergemad väljakutsed, kuhu sõidetakse ilma vilkuriteta. Kõige kiiremal delta-väljakutsel on reageerimisaeg üks minut ehk brigaad peab olema autos ja välja sõitma ühe minuti jooksul. «Viimase ööpäeva jooksul oli delta-väljakutseid meil 36, charlie-väljakutseid oli 142,» tutvustab Voogla.\nKui arvestavad on liiklejad kiirabisõidukile Tallinna linnas teed andes? «Tipptundide ajal on see keeruline, sest ega kaasliiklejatel pole kuhugi eest ära sõita tegelikult. Eriti talvisel ajal, mil lumevallid on kõigil rinnuli. Eks me üritame leida liikumisteed kas vastassuuna kaudu või teiste masinate taga tuututades,» räägib Voogla. Abi on kindlasti ka bussiradadest.\nÜks ohtlik trend on Voogla sõnul viimasel ajal see, et autojuhid haagivad end kiirabiautole sappa, lootuses operatiivsõiduki taga kihutades rutem edasi saada. Paraku on selline käitumine liikluses erakordselt ohtlik, sest näiteks punase tulega ristmikule sõites ei anna tavasõidukile enam keegi teed.\nVältige järske manöövreid ja pidurdusi\nNäidake suunatuld ja hoidke paremale teeserva\nPolitsei teeb Põhja prefektuuri piirkonnas alarmsõite ööpäevas umbes 10–15. PPA turvataktika- ja alarmsõiduteenistuse juhtivspetsalist Uno Laas õpetab, et kui sõidukijuht märkab lähenevat alarmsõidukit, millel on sisse lülitatud vilkurid koos helisignaaliga või ilma selleta, siis sõidukijuht peab sujuvalt vähendama kiirust ning vajadusel hoidma tee parempoolsele servale, et alarmsõiduk saaks võimalikult ohutult mööduda.\n«Kindlasti peaks vältima järske manöövreid ja pidurdusi. Parema suunatule kasutamine tuleb kasuks, kuna sellega näidatakse alarmsõidukijuhile, et teda märgati,» jagas Laas soovitusi.\nKa kergliiklejad peaksid sõiduteele lähenedes võtma kõrvaklapid kõrvast ja veenduma, et kapuuts või müts ei varja ära lähenevaid sõidukeid. Tähelepanelik tuleb olla ka lähenevat alarmsõidukit nähes, kuna selle kiirus on tavapärasest suurem ning ta jõuab jalakäijani kiiremini kui tavaolukorras, kuigi silmaga ei pruugi seda olla näha. Kergliikleja peaks laskma operatiivsõidul oleva auto mööda ja alles seejärel ületama teed.\n«Operatiivsõidul olev auto reageerib väljakutsele, kus võib olla kellegi elu, tervis või vara ohus. Liiklejad peaksid arvesse võtma, et iga nende ohtlik või läbimõtlemata manööver võib seada ohtu nii tema enda kui ka teiste liiklejate elu,» lisas Laas.


GUM PAROEX 0,2% CHX suuloputuslahus 300ml » Suuhügieen.ee\nGUM PAROEX 0,2% CHX suuloputuslahus 300ml\nProfessionaalne hambakatu eemaldamine ja intensiivne igemete hooldus.\nMüügihind € 8.50\t-\nGUM PAROEX 0,2% CHX suuloputuslahus 300ml kogus\nToote kood 1785ID\nGUM PAROEX 0,2% kloorheksidiindiglükonaat on professionaalne tõhusa ja intensiivse toimega suuloputuslahus. Kloorheksidiin on ulatusliku toimespektriga antiseptikum, mis aitab eemaldada bakteriaalset hambakattu põhjustavaid kahjulikke baktereid ja seejärel takistada hambakatu uuesti tekkimist. Näidustus: Aitab rahustada ärritunud, veritsevaid ja tundlikke igemeid. Sobib ideaalselt enne ja pärast kirurgilist sekkumist suuõõnes, hammaste väljatõmbamist ja proteeside või implantaatide paigaldamist.\nHoiatused ja ettevaatusabinõud: KASUTAGE HAMBAARSTI JÄRELEVALVE ALL.\nKasutamine: Kasutusvalmis lahus. Täitke doseerimiskork 10 ml suuveega ja loputage põhjalikult 30 sekundit. Seejärel sülitage vedelik välja. Kasutage kaks korda päevas pärast hammaste pesemist. Ärge loputage pärast suud veega.\nHoiatused ja ettevaatusabinõud: KASUTAGE HAMBAARSTI JÄRELEVALVE ALL. Ei ole ette nähtud kasutuseks lastele. Üksnes välispidiseks kasutamiseks. Mitte alla neelata. Mitte kasutada allergiate puhul toote koostisosade vastu (nt kloorheksidiindiglükonaat).\nOlenevalt suuvee kasutamise pikkuse perioodist, võib toode muuta hammaste värvi ja maitsetundlikkust. Need on ajutised ja tagasipööratavad sümptomid. Vajadusel saab hammaste värvi kergelt taastada hambaarsti juures.\nAqua, Glycerin, Propylene glycol, PEG-40 hydrogenated castor oil, Aroma, Chlorhexidine digluconate, Sodium citrate, Cetylpyridinium chloride, Sucralose, Citric acid, CI 14720.\nGUM HALICONTROL suuvesi halva hingeõhu vastu 300ml\nGUM Trav-Ler 1,3mm N6 hambavaheharjad\nGUM PAROEX suuvesi 0,12% 300ml\nBiorepair suuvesi alkoholi- ja kloorheksidiinivaba 500ml\nGUM ORIGINAL WHITE valgendav suuvesi 300ml\nBaltic Business Partners 2020 · Kõik õigused kaitstud.


Koeraomanik jagab kogemust: koer sai pähklikoti kätte - Koerad - Lemmik\nKoeraomanik jagab kogemust: koer sai pähklikoti kätte\n25. juuli 2016, 12:43\nLucy perega Viljandis.\nKoeraomanik Helena Tamm jagas Postimehe lemmikloomaportaaliga lugu, kuidas koer sai pere äraolekul kätte koti makadaamia ja pekaani pähklitega.\nPeaaegu nädal on möödas ja loodan, et nüüd võib juba kindlustundega rääkida õnnelikult lõppenud õnnetusest. Nimelt sai väike rüblik Lucy meie äraoleku ajal kätte suletud ja kõrgemale pistetud pähklikotid, kust valis välja makadaamia ja pekaani omad, tegi kotid katki ning väljavalitu pistis nahka. Kokku umbes 150 grammi kõige rasvasemaid pähkleid.\nMakadaamia pähklid on koerale mürgised, põhjustades uimasust, ergutades looma südant ja põhjustades oksendamist ning lihaste värinaid.\nKõigepealt helistasime loomade varjupaiga kliinikusse, kuna seda on kiidetud. Pähklid ja nende mõju tundusid neile võõrana, sest meile öeldi, et lihtsalt oodake, kuni koerake oksendama hakkab ja kui liiga palju oksendab, siis helistage meile tagasi. Lihtsalt oodata pere ei suutnud. Ühendust võeti loomade kiirabiga.\nLoomade Kiirabi telefoni võttis vastu sõbralik ja asjalik arst, kes käskis koera vesiniku ja sooja vee abil oksendama ajada ning seejärel manustada (tema kehakaalu arvestades – 16kg) 32 purustatud söetabletti. 32?! Jah, täpselt nii palju, et mürgid imenduksid. Ma poleks kunagi osanud arvata, et nii palju söetablette üldse kellelegi antakse, aga mida iganes on vaja teha, seda teeme. Kuts pidi 10 minuti möödudes oksele hakkama.\nEi midagi. Ei oksenda, ei saa söetablette anda. Uus kõne, mille vastus – liigutage koera ühele ja teisele küljele ning minge temaga õue, las ta liigub, siis hakkavad sooled tööle. Möödunud on juba peaaegu tund aega. Ei midagi. Uus kõne ja arsti käsul uus vesinikuannus koos sooja veega. Peaks juba oksendama, 10 minutit on möödas. Ei midagi ikka veel, aga lõpuks ometi – 45 minutit hiljem (kokku ligi kaks tundi) tulevad pähklid välja ja omanikud juubeldavad.\nNo nii, nüüd tuleb 32 söetabletti vähese veega pastaks mudituna (alternatiivina sobib ka Enterosgel, mida on lihtsam manustada) väikese lusika abil talle kurku pista. Selleks kulub kuskil 15 minutit, siplev koer ja palju enda närve. Pärast kogu seda väntsutamist tundub koer õnnelik, väsinud ja rahulik ning postitan ennatlikult Facebooki pildi, kuidas intsident lõppes ning hoiatan koeraomanikke pähklite eest. Ei tasu rutata, sest sümptomid võivad avalduda ka kuni 12 tundi hiljem!\nMõne aja pärast hakkabki Lucy tagaosa värisema ja ta ei saa enam püsti. Sajakümnes kõne loomade kiirabisse ja juba vuramegi sinnapoole. Pisike Lucy läheb tilgutite alla. Kohapeal selgub, et lisaks palavikule ja krampis kõhule on veres ka põletikunäitajad ja seepärast alustatakse antibiootikumikuuri. Lucy jääb kliinikusse ja meid ootab ees magamata öö, aga päev algab rõõmsate uudistega.\nVõime lõuna paiku koerale järele minna, ta terveneb jõudsalt. Saime oma õnneliku, aga väsinud kutsi kätte, aga ei hinganud veel kergendatult, sest, 2 päeva tuli manustada toksiinide vastast pastat, nädal aega anda väherasvast toitu, et seedetrakt liigset koormust ei saaks ja antibiootikume. Nii suur jama näiliselt nii väiksest asjast. Selle kõige juures täname väga Loomade Kiirabi asjalikku, sõbralikku, kannatlikku ja pädevat personali!\nMida õppisime? Seda, et isegi kahest kotist võib üks väike kuts läbi minna, kui talle miski huvi pakub. Ja alati, kui loom on söönud midagi, mille kohta te ei tea, kas see on talle hea või halb, tasub guugeldada. Meie kogemuse põhjal inglise keeles, sest nii leiab rohkem usaldusväärseid artikleid. Juhul, kui selgub, et see on kahjulik, tuleb kohe kontakteeruda veterinaaridega.\nLucy haiglast koju saamas. Lucy on aasta ja kahe kuu vanune koer, kellel muidu tugev tervis ja palju energiat. Foto:\nFOTO: Uku Tomikas\nHeli Säre PetCity Loomakliiniku peaarst ja Jelena Rumyantseva PetCity Loomakliiniku vanemveterinaarassistent annavad nõu, kuidas käituda, kui lemmik on midagi mürgist söönud.\nLemmiklooma omanikul soovitaks salvestada oma mobiilimällu loomakliiniku hädaabinumber või oma veterinaari kontakt. Osa olukordi vajab kohest tegutsemist, sest seisund võib kiiresti muutuda eluohtlikuks. Kuumarabandus on üks neist, samuti mürgistus, terava eseme allaneelamine või võõrkeha sattumine hingamisteedesse.\nKui vaatamata kõigele on õnnetus juhtunud ja abi pole lähikonnast võtta, siis on hea teada põhilisi esmaabivõtteid, et oma lemmiklooma aidata. Mõistlik on soetada loomade esmaabikott ja hoida see käepärast.\nOksendamine ja kõhulahtisus tekitavad vedelikukadu, mis on eriti ohtlik noortele ja eakatele lemmikutele – esimesel võimalusel tuleks külastada veterinaarkliinikut, sest oksendamist pärssivad ravimid ja vedelikuteraapia võivad olla hädavajalikud.\nMürgituse korral loputage koera suu ja mürgiga kokkupuutunud kehaosad veega. Vahetult pärast mürgi sisse söömist tuleb esile kutsuda oksendamine: manustage loomale 3-protsendilist vesinikperoksiidi lahust, 0,5-1 tl kilogrammi kehakaalu kohta. Hiljem ei ole oksendama ajamisest enam abi. Söetablette tuleks sisse sööta 1-2g/kg kohta, näiteks 20 kg kaaluvale koerale peaks andma 100 söetabletti. Oluline on tuvastada, mida lemmik sisse sõi.\nKui kardad, et sinu lemmikloom on pühade ajal midagi keelatut tarbinud, pea nõu loomaarstiga.\nMürgistusteabekeskuse infotelefon 16662.